Mehmet Rauf

Mehmet Rauf ( b. 1875, Estanbol ; m. 1931 Estanbol ) yew nuştekaro de Tırko. Serra 1875 de sûka Estanboli de maya cı ra biyo. Lisê Deryayi de wendo u inca ra biyo mezun. Heyatê cıyê nuştış rê Qezatê Hizmeti de sıfte kerdo. O serra 1896 de cemaetê Edebiyat-ı Cedide tey biyo. Cemaetê Edebiyat-ı Cedide leğw biya serra 1901 de u o no tarix ra heta 1908 nuşte nênuşto. Serra 1908ıne de cıwiyayışê cıyê dıyıne nuştış , sıfte biyo. No nuştekar serra 1931 de sûka Estanboli de merdo.

 Senatê cı 
Mehmet Rauf miyandê nuştekaranê Edebiyat-ı Cedide nuştekaro de dıyıne gırdo. O heyatê cı de zaf romani, hêkati u kayê tiyatroy nuşto. Eserê cı hissê romantiki, ğeyali u eşqê romantiki ra nuşto. Eserê cı de heqa cıwiyayışê sosyali de nuşte çıniyo. Halit Ziya ra zaf tesıriyayo (tesırıni ameyo). Uslıbê cı goreyê uslıbê Halid Ziya ra asenêro u sedeyo. Eserê cı de tehlilo psikolocik rê zaf cay dayo u tehlılê ruhi de zaf raver şiyo.

 Eseri 
Eserê cı Eylul, miyandê eseranê cı esero de tewr muhımo. Eylul Edebiyatê Tırki de romano de tewr verên psilokociko. No eser terefê tehlilo psikolocik ra zaf hewlo. Romanê cıyê bini ; Genç Kız Kalbi, Son Yıldız, Karanfil ve Yasemin, Ferday-ı Garam u Kan Damlasıyo. Siyah İnciler şıirê cı ra yeno meydan. Eyni zeman de ebe namê Pençe, Cidal u Sansar hiri kayê cı estê.

Kategoriye:Nuştekari